Spaiks Džonzs

Ādams H. Spīgels (; dzimis ), pazīstams kā Spaiks Džonzs (Spike Jonze), ir amerikāņu aktieris, kinorežisors, scenārists, mūziķis un fotogrāfs.

 Karjera 
Džonzs savu karjeru sāka kā BMX braucēju un skeitbordistu fotogrāfs. Vēlāk veidojis vairākas īsfilmas par skeitbordingu, kā arī mūzikas video tādiem māksliniekiem kā Sonic Youth, R.E.M., Beastie Boys, Ween, Fatboy Slim, Daft Punk, Weezer, Bjorkai, Kanje Vestam un Arcade Fire.

Savu kinokarjeru sācis ar filmu "Būt par Džonu Malkoviču" (1999) un turpinājis ar filmu "Adaptācija" (2002). Abām filmām scenārija autors ir Čārlijs Kaufmans. Par filmu "Adaptācija" Džonzs tika nominēts Amerikas Kinoakadēmijas balvai kategorijā "Labākais režisors". Bijis viens no MTV seriāla Jackass veidotājiem un izpildproducentiem. Džonzs vēlāk sāka veidot filmas, balstītas uz viņa paša scenārijiem, kā Where the Wild Things Are (2009) un "Viņa" (2013), par ko viņš saņēma Akadēmijas balvu kategorijā "Labākais oriģinālscenārijs", kā arī Zelta globusa balvu.

Savas karjeras laikā bijis arī aktieris. Attēlojis vienu no galvenajām lomām Deivida Rasela filmā "Trīs karaļi" (1999). Attēlojis arī otrā plāna lomas Beneta Millera filmā "Naudas spēle" (2011) un Mārtina Skorsēzes filmā "Volstrītas vilks" (2013).

 Filmogrāfija 
GadsNosaukumsRežisorsScenāristsProducents1999"Būt par Džonu Malkoviču"2001Human Nature2002"Trakuļi" (Jackass: The Movie)"Adaptācija"2006"Trakuļi numur divi" (Jackass Number Two)2007Jackass 2.52008"Sinekdoha, Ņujorka"2009Where the Wild Things Are2010"Trakuļi 3D" (Jackass 3D)2011Jackass 3.52013"Viņa""Sliktais opis"2014Jackass Presents: Bad Grandpa .52022"Jackass uz visiem laikiem"Jackass 4.5

 Ārējās saites 

Kategorija:1969. gadā dzimušie
Kategorija:Amerikāņu kinorežisori
Kategorija:ASV scenāristi
Kategorija:ASV kinoproducenti
Kategorija:Amerikāņu fotogrāfi
Kategorija:Amerikāņu mūziķi
Kategorija:Kinoakadēmijas balvas ieguvēji scenāristi
Kategorija:Zelta globusa balvas ieguvēji
Kategorija:Ņujorkā dzimušie